കെ.എം. മാണി എവര്റോളിംഗ് ട്രോഫിയും എന്ഡോവ്മെന്റും പാലാ: ദീര്ഘകാലം എംഎല്എയും മന്ത്രിയും ആദ്യകാല സഹകാരിയുമായിരുന്ന കെ.എം. മാണിയുടെ സ്മരണ നിലനിര്ത്തുന്നതിനായി മീനച്ചില് സര്ക്കിള് സഹകരണ യൂണിയന് എന്ഡോവ്മെന്റും എവര്റോളിംഗ് ട്രോഫിയും ഏര്പ്പെടുത്തി. സംസ്ഥാന സഹകരണ യൂണിയന് നടത്തുന്ന പരിശീലന കോളജ്കേന്ദ്രങ്ങള്ക്കും അവിടെ പഠിച്ച് എച്ച്ഡിസിജെഡിസി കോഴ്സുകള്ക്കു മികച്ച വിജയം നേടുന്ന വിദ്യാര്ഥികള്ക്കും സമ്മാനങ്ങള് നല്കുന്നതാണ് പദ്ധതി. ആദ്യഘട്ടമായി എന്ഡോവ്മെന്റിന് ആവശ്യമായ സ്ഥിരനിക്ഷേപ രസീതും ട്രോഫികളും സംസ്ഥാന സഹകരണ യൂണിയന് ചെയര്മാന് കോലിയക്കോട് കൃഷ്ണന്നായര്ക്കു തിരുവനന്തപുരത്തു നടന്ന സര്ക്കിള് സഹകരണ യൂണിയന് ചെയര്മാന്മാരുടെ യോഗത്തില് മീനച്ചില് സര്ക്കിള് യൂണിയന് ചെയര്മാന് ജോണ്സണ് പുളിക്കീല്, കെ.എം. തോമസ്, ഡയസ് ജോസഫ് എന്നിവര് ചേര്ന്നു കൈമാറി. നവംബറില് നടക്കുന്ന സഹകരണ വരഘോഷ സമ്മേളനത്തില് ട്രോഫികളും കാഷ് അവാര്ഡുകളും വിതരണം ചെയ്യും.